# Wonder Wheel

Wonder Wheel és una pel·lícula dramàtica estatunidenca escrita i dirigida per Woody Allen i protagonitzada per Kate Winslet, Justin Timberlake, Juno Temple i Jim Belushi entre d'altres. Ha estat doblada al català.

## Ambientació i trama

La història està ambientada a fins dels anys 1950 en un parc d'atraccions de Coney Island. Els protagonistes malviuen com a treballadors en les atraccions, en els bars i restaurants del parc. La fotografia carregada de colors i la música ressalten les estretors i dificultats en els quals viuen els personatges. L'habitatge familiar, que és una prolongació del parc d'atraccions, és un dels escenaris principals on veiem moure's als personatges: una parella mal avinguda amb el fill d'ella i la filla d'ell que tracten de complir les seves il·lusions però arrosseguen un passat del qual es penedeixen i volen oblidar -alcoholisme, maltractaments, infidelitats, parelles equivocades-.

### Inspiració

La fotografia de Vittorio Storaro ens retorna al colorit intens dels anys 1950. El guió, ple de personatges dramàtics sembla inspirar-se i és alhora un homenatge a Eugene O'Neill i Tennessee Williams. La voluntat i il·lusions dels personatges xoquen amb el destí atzarós de la societat i el passat dels protagonistes.

## Exhibició i repartiment

Wonder Wheel va ser exhibida per primera vegada en concloure el Festival de Cinema de Nova York el 15 d'octubre de 2017. Posteriorment, l'1 de desembre de 2017, la distribuïdora Amazon Studios la va estrenar als cinemes estatunidencs i posteriorment en altres països del món.

### Repartiment

* Kate Winslet com Ginny.
* Justin Timberlake com Mickey Rubin.
* Juno Temple com Carolina Rannell.
* Jim Belushi
* Tony Sirico
* Jack Gore
* Steve Schirripa
* Max Casella

## Recaptació

Wonder Wheel va obtenir 1,4 milions de dòlars als Estats Units i Canadà i 14,5 milions de dòlars en altres territoris, amb un total mundial de 15,9 milions de dòlars.
Als Estats Units, la pel·lícula va guanyar 125.570 dòlars en cinc sales durant el cap de setmana inaugural (una mitjana de 25.114 dòlars), cosa que va suposar una caiguda del 61% respecte al debut de Café Society l'any anterior.
A França, la pel·lícula es va estrenar el 31 de gener de 2018 i va vendre 20.147 entrades el dia de la seva inauguració, cosa que va marcar el més baix de qualsevol pel·lícula d'Allen en més de 15 anys.

## Premis
### Premis Sant Jordi

| Categoria | Nominats | Resultat |
| Millor actriu en pel·lícula estrangera | Kate Winslet | Guanyadora |
| Premi | Data de cerinmmònia | Categoria | Receptor i nominat | Resultat | Ref. |
| Hollywood Film Awards | 4 de novembre de 2017 | Millor actriu | Kate Winslet | Guanyador | |
| St. Louis Film Critics Association | 10 de desembre de 2017 | Millor fotografia | Vittorio Storaro | Nominat | |

## Referències

* ↑ Ford, Rebecca. «Kate Winslet Joining Woody Allen's Next Film» (en anglès), 21-06-2016. [Consulta: 18 maig 2017].
* ↑ Ellwood, Gregory. «"I said everything I could say": Woody Allen hasn't read Ronan Farrow's op-ed and doesn't plan to» (en anglès), 12-05-2016. [Consulta: 18 maig 2017].
* 1 2 3 4 Wonder Wheel, la noria de ruido y furia, El norte de Castilla, 16 de enero de 2018
* ↑ Wonder Wheel a esadir.cat
* ↑ Wonder Wheel, de Woody Allen, Revista Tarántula, 22/12/2017
* ↑ Raup, Jordan. «Woody Allen's Wonder Wheel Will Close NYFF55» (en anglès), 27-07-2017. [Consulta: 4 agost 2017].
* ↑ Lang, Brent. «Woody Allen's 'Wonder Wheel' Scores December Release (EXCLUSIVE)» (en anglès), 12-06-2017. [Consulta: 20 juny 2017].
* ↑ «Wonder Wheel». IMDb. [Consulta: 12 abril 2018].
* ↑ D'Alessandro, Anthony. «‘Coco’ Looking At Sweet $26M+ As Specialty Sector Pops With Awards Contenders – Sunday Final». Penske Business Media, 03-12-2017. [Consulta: 4 desembre 2017].
* ↑ Tartaglione, Nancy. «Woody Allen's ‘Wonder Wheel' Stalls In France; Distrib Defends "Immense Artist"». Penske Business Media, 02-02-2018. [Consulta: 2 febrer 2018].
* ↑ «"Tierra firme", de Carlos Marqués-Marcet, Premio Sant Jordi de cine». Agencia EFE, 15-01-2018 [Consulta: 2 abril 2018].
* ↑ Lee, Ashley. «Hollywood Film Awards to Honor Kate Winslet and Jake Gyllenhaal». The Hollywood Reporter. Prometheus Global Media, 25-10-2017. Arxivat de l'original el 25 octubre 2017. [Consulta: 26 octubre 2017].
* ↑ Flores, Marshall. «Shape of Water Receives 12 Nominations From the St. Louis Film Critics», 10-12-2017. [Consulta: 24 agost 2018].

## Enllaços externs

* Wonder Wheel, de Woody Allen, Revista Tarántula, 22/12/2017